Նա հսկայական դեր է խաղացել Հայաստանում ֆիզոլոգիայի զարգացման գործում: Իր դպրոցում նա հիմք դրեց հայ ֆիզիոլոգների մի ամբողջ սերնդի դաստիարակման: Նրա աջակցությամբ հիմնադրվեց հանրապետության ԳԱ Ֆիզիոլոգիայի ինստիտուտը և որոշվեցին ինստիտուտի գիտահետազոտական աշխատանքների հիմնական ուղղությունները: Ներկայումս ինստիտուտը կրում է Լ.Օրբելու անունը և հաջողությամբ զարգացնում է նրա թողած գիտական ժառանգությունը: Օրբելին գիտական աշխատանքների հետ մեկտեղ տարել է նաև հսկայածավալ գիտակազմակերպչական աշխատանքներ: